MAI

MAI var et norsk plateselskap stiftet av Oktober forlag og den radikale musikerforeningen Samspill i 1973 etter modell fra svenske plateselskaper som MNW og Silence Records. Frem til konkursen og nedleggelsen i 1983 ga selskapet ut 74 LPer og 16 singler. I tillegg kom seks utgivelser på underetiketten Kolibri. Selskapets største salgssuksess var Vømmøl Spellmannslags to LP-er, hvorav den første var selskapets første utgivelse. Selskapets andre utgivelse med Tanabreddens Ungdom solgte også godt.

En rekke kjente musikere bidro siden til at MAI ble en etikett som har høy samlerverdi. Blant de mest kjente artistene som har gitt ut plater på MAI, er Halvdan Sivertsen, Stavangerensemblet, Kjøtt og etterfølgeren Montasje, Steinar Ofsdal, Tramteatret, The Pussycats (samleplate) og Sverre Kjelsberg. Danske Savage Rose var det eneste ikke-norske bandet som ble gitt ut på selskapet. Det meste av MAIs produksjon var innen visesang, folkemusikk, jazz og rock. Selskapet hadde også en uttalt politikk om at utgivelsene skulle bidra til å fremme radikale og revolusjonære standpunkter, selv om dette ble noe utvannet mot slutten av selskapets eksistens. De fleste av MAIs utgivelser kom også med vedlegg i form av teksthefter, innercover og lignende.

Fra 1976 var selskapet ledet av Sæmund Fiskvik. På slutten av 1970-årene fikk Oktober forlag større innflytelse over selskapet. Det ble slått konkurs i 1983, men innen dette var masterrettighetene overført til foreningen Nye Samspill. Samtlige artister fikk i den forbindelse tilbud om å kjøpe produsentretten til «egne» masters, og flere av dem benyttet seg av dette, slik som Vømmøl, Halvdan Sivertsen og Tramteatret. I 2001 solgte Nye Samspill rettighetene til de resterende produksjonene til plategiganten Universal Music. Fiskvik begrunnet salget med ønsket om å holde katalogen samlet hos en enkelt seriøs aktør. Dette fikk artister som Sverre Kjelsberg til å hevde at de mistet rettighetene til eget materiale uten en gang å bli informert,Nordlys: Mistet rettighetene til plategigant men disse rettighetene hadde aldri ligget hos artistene, men hos MAI og Nye Samspill.

 EP 
 Jack Berntsen og kystfolket, 50 mil for Norge/Bygdevisa (kor e hammarn Edvard) (MAI 50, 1974)
 Terje Lie & Malva Cifuentes, El pueblo unido-et samlet folk/Cancion final (MAI 51, 1974). Også kjent som Solidaritet med Chile
 Vømmøl Spellmannslag, 250 mann/Folk flest – Askeladden (MAI 52, 1975).Også kjent som Telefonsentralmontørenes streikesingel
 Hans og Stein, Kambodsja er fri/Mellom kamerater (MAI 53, 1975)
 Arbeidslaget hass K. Vømmølbakken, Skattetoget/B-sia (MAI 54, 1975)
 Kåre draytons (Strengegjengen), Vær så snill og ring/Kåre draytons egen sang (MAI 55, 1976)
 Vårsøg, Kjærleikens ferjereiser/Bøvverdalsrock (MAI 56, 1979)
 Tramteatret, Stem på meg/Oj vad det viftar (MAI 57, 1979)
 Sjølmord, Holocaust/Supertankerne kommer (MAI 58, 1980)
 Mattis Hætta & Sverre Kjelsberg, Sámiid ædnan /Detsikavise (MAI 59, 1980)
 Stavangerensemblet, Storhaug allè/I byen (MAI 60, 1980)
 Kjøtt, Hue uten sanser/Clean deal//Instamatic (MAI 61, 1980)
 Lars Klevstrand, Den fordømrade sommern/Køl på med musikk (MAI 62, 1981)
 Asfalt, Får ikkje svar (på telefonen)/Når du komme hjem (MAI 63, 1982)
 Det gyldne triangel, Maskindans/Får aldri nok (MAI 64, 1982)
 Thygesen, Tok meg litt tid/Ulvetider (MAI 65, 1982)

 LP/MC 

 1974 
 Vømmøl Spellmannslag, Vømmøl'n (MAI 7401)
 Tanabreddens Ungdom,  Dædnugadde nuorat (MAI 7402)
 Moose Loose, Moose loose (MAI 7403)
 Bazar, Drabantbyrock (MAI 7404)
 Nationaltheatret, Viser fra teaterforestillingen «Jenteloven» (MAI 7405)
 Stein Lunde, I gården hvor jeg bor (MAI 7406)

 1975 
 Jon Arne Corell, Enda en vår – tilby en sang (MAI 7501)
 Vømmøl Spellmannslag, Vømlingen (MAI 7502)
 Amtmandens døtre, Reis kjerringa (MAI 7503)
 diverse artister (Folk flest, Jerikos murerlaug, Rødt kor, Trondheim, Isenkram og Studentersamfundets Interne Teater, Hans og Stein, Vømmøl og porselen), Palestina (MAI 7504)
 Geirr Lystrup, Jorunn Pedersen og Jørn Simen Øverli, Jens Gunderssen 12 viser (MAI 7505)
 Folk flest, Stå itj med lua i handa (MAI 7506)
 Ketil Pedersen, Og snart er det kveld (MAI 7507)
 Hålogaland teater, Det e hær æ høre tel/Æ e ikkje aleina (MAI 7508)
 Guttorm Guttormsen kvartett, Soturnudi (MAI 7509)
 Torgrim Sollid og Søyr, Østerdalsmusikk (MAI 7510)

 1976 
 Strengegjengen, Trå tell (MAI 7601)
 Ånen Valan og Tore Onsaker, Rallarviser. Akk hør, i selskapsbrødre, vi stemmer opp en sang (MAI 7602)
 Hans og Stein, Folke e historia (MAI 7603)
 Geirr Lystrup, Ut av ein draum (MAI 7604)
 Arbeidslaget hass K. Vømmølbakken, Grovarbeid (MAI 7605).
 Viseklubben Lovisa, Med hammar og høtt (MAI 7606)
 Frosk, Kråker i lufta (MAI 7608)
 Arbeidslaget hass K. Vømmølbakken, Varsko her (MAI 7610)
 Diverse kor og korps, Ridderslag. Revolusjonære arbeidersanger (MAI 7611 og 7612)

 1977 
 Diverse artister: Streik (med Yenon) (Tor i korridor) Studiogruppe (Bergmandsvise) Almenningen (Hustadsangen/Vi husker Menstadslaget/Streikebryter Granerud (varför Judas)/Til streik!/ Svartfoten på brygga/Svar/Fjellsetervisa) Reis kjerringa (Judasmerket/Casey Jones) Bergen raudt kor (En sørgevise), Egne krefter (Streikestøttesang) Underbruket (Bli kvitt dem)) (MAI 7701)
 Stein og jord med Tony, Fridomsharpa (MAI 7702)
 Diverse artister, Rød miks anno 1971-75 (MAI 7703). Med PS-gruppa (Karlsøy i Troms/Ballade om bedriftslegen/Smedevise) Pendlergruppa (Brakkevise/Pendlervise) Jentelovengruppa (Reservearmeen) Geirr Lystrup (Millionærvise) Vømmøl Spellmannslag (Nitriden) Hans og Stein (Kambodsja e fri) Front-teatret (Visa om lønns- og prisstoppen/Halvstore Halles hermetikkfabrikk) Isenkram (Soga om Kark/Thornæs-visa) Morten Bing (Stubb) Lars Klevstrand (Forureining) Strengegjengen (Kent Auren)
 Tramteatret, Deep Sea Thriller (MAI 7704)
 Søyr, Søyr (MAI 7705)
 Diverse artister, Raude flagg. Revolusjonære arbeidarsongar (MAI 7707). Ensamble (Lenin!/Tidsmarsjen/Partisaner fra Amur/Budjonni-marsjen/Marcus Thrane/Myrsoldatene) Kor/korps (Sørgemarsjen/Riegohymnen/Hundregardens sang) Raude talsmenn (Sangen om Stalin) Korps (Vinceremo/Bevar streikeretten) Felles-kor (Raude flagg) Førde raudt kor (Sjå bror kor det dagar) Kor (Rødt kor)
 Geirr Lystrup, Grendeviser og danselåt (MAI 7707)

 1978 
 Steinar Ofsdal, Fløytespell (MAI 7801)
 Folque, Dans dans Olav Liljekrans (MAI 7802)
 Jon Arne Corell, Trollflir (MAI 7803).
 Nabolaget, Grenseløs låt (MAI 7804)
 Spitzkarine, Folkemusikk fra Skottland, Irland og England (MAI 7805)
 Ungdomslaget Ny Von, Ungdomslaget Ny Von (MAI 7807)
 Veslefrikk, Veslefrikk (MAI 7808)
 Tramteatret, Tramfart (MAI 7809)
 Heimevernslaget, Mobstyrken (MAI 7810)
 Jack Berntsen, Det e håp i hænganes snøre (MAI 7811)
 Diverse artister, Club 7's jubileumsplate (MAI 7812 og 7813). Med Lotus (Oljelåt/Essmoll låt), Kråbøl (Stemning), Arild Wikstrøm (I`ll Be Doggone), E'olen (Borr`e), Ditlef Eckhoffs kvintett (Gertrudes Bounce), Bryggerigangen Bluesband (I Can`t Hold Out/Kansas City Blues), 2nd evolution (Tooley Tooth/Regrets), Jamlag 1 (Samba blolbie) og Jamlag 2 (There Is No Greater Love).

 1979 
 Sverre Kjelsberg, Etter mørketia (MAI 7901).
 E'olen, E'olen (MAI 7902)
 Lars Klevstrand og Steinar Ofsdal, To i spann (MAI 7903)
 Bryggerigangen Bluesband, Blått brygg (MAI 7904)
 Fossegrimen, Snöskree (MAI 7905)
 Halvdan Sivertsen, Nordaførr (MAI 7906).
 Geirr Lystrup, I menneskenes land (MAI 7907). Gjenutgitt på Juni (CD 79)
 Heimevernslaget, Spællet om Trøndelag (MAI 7908)
 Nordnorsk Visegruppe, Hei løsti (MAI 7909)

 1980 
 Folque, Fredløs (MAI 8001)
 Sverre Kjelsberg og Tage Löf, Kära syster (MAI 8002)
 Savage Rose, Solen var også din (MAI 8003). Gjenutgivelse Sonet (SLP 1556).
 Augustin Pereyra Lucena Quartet, La rana (MAI 8004)
 Stavangerensemblet, Ta ein kjangs (MAI 8005).
 Marit Mathiesen, Tenk om… (MAI 8006)
 Bjørn Kallevig og Terje Vallestad, Vi du hørra? (MAI 8007)
 Svein Tang Wa, Toffa (MAI 8008)
 Mattis Hætta og Sverre Kjelsberg, Låla (MAI 8009)

 1981 
 The Pussycats, Psst!mrrr…psst!mrrr… (MAI 8101)
 Stavangerensemblet, Ska det ver…så ska det ver (MAI 8102)
 Halvdan Sivertsen,  Liv laga (MAI 8103)
 Kjøtt, Op (MAI 8104).
 Asfalt, Har du hørt det verre? (MAI 8105)
 Lars Klevstrand, Frie hender (MAI 8106)
 L. Subramaniam,  L. Subramaniam (MAI 8107)
 Marit Mathiesen med Parfyme, Marit Mathisen med Parfyme (MAI 8108)

 1982 
 Montasje,  Presence! (MAI 8201)
 Asfalt, Kor så helst (MAI 8202)
 Steinar Ofsdal, Hat trick (MAI 8206)

 Referanser 

 Litteratur 
 Revolusjonære toner? Hovedoppgave av Dag Falang Gravem
 Tore Stemland, full diskografi med kommentarer for MAI. Trykt i fanzinen Fanz magazine #2 (1988).

Kategori:Norske plateselskaper